**Dragostei un loc sub soare...**

*Gabriel Stănciulescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dragostei, un loc sub soare...

Ti-am furat în taină clipa

Ce ne va însoți-n eteruri,

Pentru ea mi-am frânt aripa

Și am nesocotit amoruri.

De tânăr am fost un mic boem,

Întâi visam și apoi iubeam,

Scriam printre gânduri un poem

Unei întrupări, ce mi-o doream.

Curtați de zori, stârniți de noapte

Un gând focos dorea ardoare,

Printre săruturi, printre șoapte

L-am stârnit c-o îmbrățișare.

Aș vrea să îmi fii, ce tu chiar ești,

Să-ți simt savoarea strânsă-n tine

Și apoi de o fi să mă iubesti

Să-ți dăruiesc serile pline.

Am să te alint cum n-ai mai fost,

Privirea ta să mă-nconjoare,

Să facem soartei noastre un rost

Și dragostei... un loc sub soare.

Autor: Gabriel Stănciulescu